Triarga TV

Triarga TV marupokan stasiun televisi swasta lokal nan ado di Bukiktinggi, Sumatra Barat. Di bawah pangalolaan PT Triarga Media Televisi, stasiun televisi ko tacatek pernah basi'a di kanal 56  (limo puluah anam) UHF (analog) dengan cakupan siaran manjangkau Bukiktinggi, Padang Panjang, Limo Puluah Koto, Agam, Payakumbuah, Solok, Padang Pariaman, sabagian Padang dan sakitanyo bakakuatan pamanca 1 kW. Ditambah dengan rincano paluasan ka Sawahlunto, Dharmasraya jo Pasaman Barat, Triarga TV mangklaim sabagai televisi lokal nan mamiliki jangkauan siar talueh di Sumatra Barat.Profil Triarga TVCOMPANY PROFILE

Sejarah
Namo "Triarga" ko diambiak dari namo tigo gunuang di daerah Sumatra Barat, yaitu Gunuang Marapi, Singgalang dan Tandikek. Katigo gunuang ko ditafsirkan marupokan simbol dari kahidupan masyarakaik Minangkabau di Ranah Minang. "Triarga" juo merefleksikan tungku tigo sajarangan, yaitu tigo golongan utamo di masyarakaik Minangkabau. Sadangkan logonyo surang juo diambiak dari warno tradisional Minang (kuniang, sirah jo hitam). Triarga TV lahia untuak mamanuhi kabutuhan masyarakaik Bukiktinggi dan sekitarnyo sacaro maksimal, tarutamo dalam mengangkek kahidupan lokal masyarakaik. Stasiun televisi ko awalnyo marupokan perusahaan patungan antaro Sutan Zailil Asril jo Jawa Pos Group (lewat Riau Pos), dan dimakasudkan sabagai jaringan stasiun televisi nan alah dimiliki Jawa Pos di kota Padang, yaitu Padang TV. PT Triarga Media Televisi sabagai badan hukum Triarga TV didirikan pado 5 Maret 2009 dan disahkan lewat Akta Pandirian/Badan Hukum Departemen Hukum dan HAM RI No. AHU-06098 AH.01.01/2009, sadangkan siarannyo surang baru dimulai sajak Agustus 2009. Kantua puseknyo ado di Jl. Raya Kapeh Panji No. 54D, Bukiktinggi.

Stasiun televisi swasta lokal kaduo di Bukiktinggi satalah BiTV, manyajikan program-program nan baragam. Ado program dari Padang TV, ditambah program lokal seperti barito lokal banamo Detak Triarga, gelar wicara, informasi, keagamaan, dan lainnyo namun dengan panekanan informasi current affairs lokal. Parkembangan Triarga TV kini kemudian diklaim alah rancak, alah mandapek respon positif baik dari masyarakaik maupun pemasang iklan lokal, dan berhasil manyiarkan acaronyo di internet secara live streaming. Untuak mambantu pangambangannyo, Triarga TV juo manjalin karajosamo dengan pihak lain, saperti IAIN Bukiktinggi dan malakukan acara off air, seperti sunatan massal.

Sajak 18 Desember 2014, Triarga TV indak lai berjaringan jo Padang TV dan kini punyo Jawa Pos Group. Hal iko tajadi karano adonyo pacah kongsi antaro Sutan Zailil dan Jawa Pos, akibek pasengketaan antaro kaduonyo dalam hal pandanaan perusahaan. Maskipun Jawa Pos lewaik Padang TV alah mambari bantuan program jo teknis, namun salamo ko Sutan Zailil-lah nan salalu manombok kauangan Triarga TV. Katiko masalah ko akan dibicarokan, pihak Jawa Pos acok manghindar dari Rapek Umum Pemegang Saham (RUPS) lah bara-bara kali, sahinggo Sutan Zailil mangambiak langkah sapihak. Salain Triarga TV, media lain nan bapindah kapamilikannyo adolah tabloid Saga, event organizer Padang EO dan media daring padangtoday.com. Satelah paristiwa ko, kapamilikan saham di PT Triarga Media Televisi manjadi dimiliak Zaili Asril (55%), Hareman (25%) dan Desmayetti (20%). 

Triarga TV kini kamudian masih sampek baroperasi hinggo baberapo tahun kamudian. Kantua puseknyo kamudian dipindahkan ke Jl. Bypass Atas, Aua Kuniang dan logonyo diubah pado Juli 2016, indak lai mirip jo Padang TV. Namun sayangnyo, di tahun tasabuik juo, Triarga TV mulai mangalami kasulitan kauangan, jo gaji karyawannyo manunggak babulan-bulan atau dibayia indak sapanuahnyo ditambah babarapo ado nan dirumahkan. Akibek paristiwa tasabuik, babarapo karyawannyo sampek malaporkan stasiun televisi ko ka pamarintah satampek. Satalah paristiwa tasabuik, Triarga TV pun mangilang kiro-kiro pado 2016-2017, sampai kini indak basiaran lai.

Slogan
 Tipinyo Rang Sumbar
 Memberi Makna
 Sabana Tarasa Minangnya

Acara

Detak Triarga
Detak Terkini
Detak Siang
Detak Pagi
Detak Nusantara
Detak 9
Detak Darek
Mozaik
Saluang
Suduik Pasa
Ku Ingin Tahu
Lapau Ka Lapau
Tajam
Triarga Akhir Pekan
Mejampuik Aspirasi
Malala
Info Loker
Jalajah Raso
Berita
Apa Kabar Bukittinggi
Indo Request
Sumarak Agamo
Salam Sahur
Kaba Siang
Kaba Triarga
Kaba Ranah Minang
Kaba Rang Agam
Kaba Pilihan
Dialog Khusus
Selamat Siang Triarga
Liputan Khusus
Bincang Siang
Pendidikan X-Presi
Teka 60 Menit
Bumi Hijau
Jungle Run
Ragam Minangkabau
Janang
Carito Lapau
Film Anak Muslim
Salero
Minang Badendang
Mimbar Dakwah
Pasamoan
Mampadalam Kaji
Pangajian Patang Kamih
Galora
1 Jam Bersama Elta Record

Rujukan

Pranala luar
Situs resmi Triarga TV, 2014
Blog Triarga TV
Facebook Triarga TV (tidak aktif)
Twitter Triarga TV (tidak aktif)
Youtube Triarga TV (tidak aktif)

Stasiun televisi di Sumatra Barat
Stasiun televisi Indonesia yang sudah tidak beroperasi